সংশোধিত ওয়াকফ আইনে কাদের ক্ষমতায় সুপ্রিম স্থগিতাদেশ? জেনে নিন

ওয়েব ডেস্ক: সুপ্রিম কোর্টে (Supreme Court) ধাক্কা খেল কেন্দ্র। ওয়াকফ সংশোধনী আইন ২০২৫-এর (WAQF Amendment Act 2025) বেশ কিছু ধারার উপর স্থগিতাদেশ (Stay Order) জারি করল সুপ্রিম কোর্ট। ওয়াকফ সংশোধনী আইন ২০২৫-এর যে ধারা গুলিকে চ্যালেঞ্জ জানিয়ে সুপ্রিম কোর্টে মামলা দায়ের হয়েছিল। সুপ্রিম কোর্ট রায় দিতে গিয়ে সেই ধারা গুলিকেই পর্যবেক্ষণ ও পর্যালোচনা করে রায়দান করেছে। তবে ওয়াকফ সম্পত্তি নথিভুক্তিকরনে সায় দিয়েছে সুপ্রিম কোর্ট।

ওয়াকফ সংশোধনী আইন ২০২৫-এর বেশ কিছু ধারাকে চ্যালেঞ্জ জানিয়ে সুপ্রিমকোর্টে মামলা দায়ের হয়। প্রধান বিচারপতি বি আর গভাই ও বিচারপতি অগাস্টিন জর্জ মাসির বেঞ্চে হয় ৩ দিন ধরে শুনানি। ২২ মে শুনানির পর রায়দান স্থগিত রাখে আদালত।

আরও পড়ুন: ভিক্ষুক আবাসনে মানবিক ব্যবস্থা কায়েম করতে সুপ্রিম নির্দেশ

বিচারপতি বি আর গভাই ও বিচারপতি অগাস্টিন জর্জ মাসির পর্যবেক্ষণ

সংসদের পাস হওয়া কোন আইন পর্যবেক্ষণের ক্ষেত্রে আদালত যদি মনে করে বেশ কিছু বিষয় রয়েছে যা বিরল থেকে বিরলতম সে ক্ষেত্রে আদালত হস্তক্ষেপ করতে পারে।

হাইকোর্টে আপিল হওয়াকালীন সেই সম্পত্তিতে তৃতীয় পক্ষের কোন অধিকার তৈরি হতে পারে না।

ক্ষমতার বিকেন্দ্রিকরণ ব্যবস্থায় কোন কালেক্টর কারুর অধিকারকে নির্দিষ্ট করে দিতে পারেন না। সংবিধান অনুযায়ী নাগরিকের অধিকার ঠিক করে দেওয়ার ক্ষমতা একজন আধিকারিক কে দেওয়া অনুমোদনযোগ্য নয়।

বোর্ডের সি ই ও অফিসার হিসেবে যথাসম্ভব মুসলিম ব্যক্তি থাকাই প্রয়োজন।

বিচারপতি বি আর গভাই ও বিচারপতি অগাস্টিন জর্জ মাসির নির্দেশ

সর্বোচ্চ আদালত ওয়াকফ সংশোধনী আইন ২০২৫-এর বেশ কিছু ধারা স্থগিত করল।

সংশোধনী আইনে উল্লেখ ছিল যে ওয়াকফ প্রতিষ্ঠার জন্য একজন ব্যক্তিকে ৫ বছরের জন্য ইসলাম ধর্মাবলম্বী হতে হবে। আদালতের নির্দেশ রাজ্য সরকারগুলি একজন ব্যক্তি ইসলাম ধর্মাবলম্বী কিনা তা নির্ধারণের জন্য নিয়ম তৈরি না করা পর্যন্ত এই নিয়ম স্থগিত থাকবে।

সর্বোচ্চ আদালতের নির্দেশ যে ওয়াকফ বোর্ডের প্রধান নির্বাহী কর্মকর্তাকে একজন মুসলিম হতে হবে। একজন অমুসলিমকে সিইও হিসেবে নিয়োগের ওপর স্থগিতাদেশ আদালতের।

ওয়াকফ সংশোধনী আইন ২০২৫ অনুযায়ী সরকার কর্তৃক মনোনীত একজন কর্মকর্তা ওয়াকফ সম্পত্তি সরকারি সম্পত্তিত পর্যালোচনা করে রিপোর্ট দেবে। তারপর নির্ধারিত হবে ওই সম্পত্তির ভবিষ্যৎ। সুপ্রিম কোর্টের পর্যবেক্ষণ এক্ষেত্রে আবেদনকারী চাইলে ট্রাইবুনালে আবেদন জানাতে পারবে। ট্রাইব্যুনাল বিষয়টি নির্ধারিত করবে।

১৯৯৫ এবং ২০১৩ সালের সংশ্লিষ্ট আইন অনুযায়ী ওয়াকফ সম্পত্তি রেজিস্ট্রি করতে হবে। ওয়াকফ সম্পত্তি রেজিস্ট্রেশনের ক্ষেত্রে কোন নির্দিষ্ট সময়সীমা বেঁধে দিল না সুপ্রিম কোর্ট।

সেন্ট্রাল ওয়াকফ কাউন্সিলে ৪ জনের বেশি ও স্টেট ওয়াকফ বোর্ডের ক্ষেত্রে ৩ জনের বেশি অমুসলিম ব্যক্তির থাকতে পারবে না।

২০ জনের সেন্ট্রাল ওয়াকফ কাউন্সিলে ৪ জন অমুসলিম ব্যক্তি থাকবেন এবং রাজ্যের বোর্ডে ১১ জনের মধ্যে ৩ জন অমুসলিম থাকতে পারবেন।